Ljubiša Stevanović

Ljubiša Stevanović „Leo“ (Beograd, 4. januar 1910 — Nica, 17. maj 1978) je bivši jugoslovenski fudbaler i fudbalski

trener

Igrao je na poziciji centarhalfa, prvo u Vardaru, a zatim u Jedinstvu. Tokom 1928. igrao je za BSK, odakle je kada je završio gimnaziju otišao na dalje školovanje prvo u Brisel, a zatim u Monpelje, gde je upisao pravo. Zajedno sa Ivicom Bekom nastupao je za Set, sa kojim je osvojio Kup 1930. U Francuskoj je nastupao još i za Nim, Sent Etjen, Tuluz i Olimpik Avinjon u kojem je završio karijeru zbog teže povrede kolena.

Jedanput je obukao dres gradske selekcije Beograda i četiri puta osio dres reprezentacije Jugoslavije. Sva četiri puta je to bilo van domovine. Debitovao je za reprezentaciju 14. jula 1930. protiv Brazila na Svetskom prvenstvu. Reprezentacija Jugoslavije je na tom prvenstvu završila takmičenje porazom od Urugvaja sa 6-1, u polufinalu. Poslenji meč u dresu sa državnim grbom je odigrao neposredno posle tog Svetskog prvenstva, 3. avgusta 1930. protiv Argentine u Buenos Ajresu.

Tokom rata bio je mobilisan i borio se u sastavu francuskih alpskih jedinica, a posle rata, već kao francuski državljanin, tri godine je radio kao trener sa juniorima i bio funkcioner u regionalnoj trenerskoj organizaciji.

Od 1975. živeo je kao penzioner sa malim prihodima u Nici, a radio je još i kao čuvar parkinga za automobile. Umro je sa 68 godina u potpunoj nemaštini.


 * Igrao ga je Aleksandar Filimonović
 * Iako je igrao na sve 3 utakmice na SP u seriji i filmu on nije prikazan tokom mečeva već je umesto njega prikazan Teofilo Spasojević (njegov glumac se nije ni pojavljivao u Montevideo, vidimo se filmu i seriji)
 * Iako je tokom 1930 igrao u Setu u seriji i filmu prikazan je kako igra za BSK klub iz kog je otišao u Francusku